Sulejman Pačariz
<s>Sulejman Hafiz Pačariz (1900 — 1945) je bio islamski sveštenik i komandant odreda Muslimanske milicije Sandžaka u Hisardžiku (Prijepolje u Srbiji) tokom drugog svetskog rata.</s><s>Kada je Nemački Rajh preuzeo kontrolu nad Sandžakom 1943 Pačariz je bio postavljen za komandanta SS Polizei-Selbstschutz-Regiment Sandschak.</s><s>Odred Muslimanske milicije pod njegovom kontrolom je bio poznat kao Pačarizovci.</s><s>Komandovao je odredom navodno jašući crnog konja.</s><s>Uhapšen je 1945 godine, osuđen na smrt zbog krivice za masakre civila i streljan kao ratni zločinac.</s>

<s>Drugi svetski rat</s>

<s>Sa Ustašama</s>

<s>Na početku drugog svetskog rata u Jugoslaviji Ustaše su okupirale Sandžak i pripojile ga ND Hrvatskoj i osnovale Muslimansku miliciju Sandžaka a Pačariza i više drugih viđenijih Muslimana postavile na plaćene pozicije komandanata pojedinih lokalnih odreda.</s><s>U startu su im dodeljeni činovi majora i angažovani u akcijama usmerenim protiv Srpskog stanovništva.</s><s>Do septembra 1941 Ustaše su predale kontrolu nad Sandžakom Italijanima.</s>

<s>Sa Italijanskim fašistima 
Krajem jeseni crnogorski komunisti su pregovarali sa Pačarizom ali nisu uspeli da ga ubede da se pridruži partizanima.</s><s>Pačariz je u svoj odred mobilisao muslimane iz Prijepolja, na desnoj obali Lima i u bivšim opštinama Velika Župa i Seljašnica.</s><s>Njegov odred su inicijalno naoružale Ustaše a zatim Italijani.</s><s>Pačariz je često prijavljivao veći broj milicionera pod svojom komandom i za sebe zadržavao njihove mesečne plate koje su dobijali od Italijana.</s>

<s>Polovinom novembra 1941 odred od oko 40 vojnika četničkog odreda JVuO iz Kosatice je pokušao da razoruža odred Muslimanske milicije pod komandom Pačariza.</s><s>Milicioneri su odbili da predaju oružje i u okršaju koju je usledio dva milicionera su poginula a jedan četnik je bio ranjen.</s><s>Za osvetu su Pačarizovci napali deo mesta Kosatica naseljen Srbima, zarobili, mučili i ubili 7 Srba iz Kosatice.</s>

<s>Bitka za Sjenicu</s>

<s>Snage Muslimanske milicije iz Hisardžika pod komandom Pačariza su 22 decembra 1941 zajedno sa odredom Muslimanske milicije iz Sjenice uspešno odbile napad Partizana koji su pokušali da zauzmu Sjenicu.</s><s>U ovoj bici je bilo zarobljeno 7 partizana koje je Pačariz povremeno posećivao u zatvoru u Sjenici.</s><s>U februaru In February 1942 komanda italijanskih snaga u Prijebpolje je naredila Pačarizu da ide u Sjenicu u dovede 18 zarobljenih partizana zarobljenih 22 decembra 1941.</s><s>Italijani su nameravali da razmene zarobljene partizane za zarobljene Italijanske vojnike.</s><s>Pačariz je sproveo 13 partizana do Prijepolja ostavljajući 5 ranjenih partizana u Sjenici.</s><s>Svi partizani koje je Pačariz doveo Italijanima su streljani u Purića potoku ispod Srijeteža.</s>

<s>Pačariz je osnovao takozvani leteći vod od svojih najlojalnijih ljudi.</s><s>Upotrebljavao ih je da prisilno mobiliše ljude i da prisiljava bogatije muslimane da kupuju oružje od njega.</s><s>Oni koji bi mu se suprotstavili bili su brutalno pretučeni i terorisani.</s><s>Zajedno sa ostalim komandirima Muslimanske milicije Sandžaka, učestvovao je na konferenciji u Godijevu i složio se sa planom napada na Srpska sela u blizini Sjenice i ostalim delovima Sandžaka.</s>

<s>Sa Nemačkim nacistima</s>

<s>Kada je bio postavljen na poziciju Höhere SS-und Polizeiführer Sandschak (visoki SS i policijski lider Sandžaka) u septembru 1943, Karl von Krempler je bio poznat kao "princ Sandžaka" nakon relativno uspešnog formiranja SS Polizei-Selbstschutz-Regiment Sandschak.</s><s>U oktobru je otišao u Sandžak i preuzeo kontrolu nad lokalnim dobrovoljačkim milicijama od oko 5.000 antisrba i antikomunista sa sedištem u Sjenici.</s><s>Ova formacija je ponekad zbog toga nazivana Kampfgruppe Krempler ili "Muselmanengruppe von Krempler".</s><s>Karl von Krempler je postavio Pačariza kao formalnog komandanta ove jedinice, ali je u suštini on ostao suštinski komandant jer je bio ključna osoba za obuku i obezbeđivanje nemačkog oružja i municiije.</s>

<s>Pačariz se sa svojim trupama u novembru 1944. povukao u Sarajevo, gdje je SS Polizei-Selbstschutz-Regiment Sandschak stavljena pod komandu ustaškog generala Vjekoslava Maksa Luburića.</s><s>Pačariz je unaprijeđen u čin ustaškog pukovnika.</s>

<s>Smrt</s>

<s>Pačariz je zarobljen 1945. u blizini Banje Luke, osuđen je na smrt zbog ratnih zločina nad civilima i streljan je kao ratni zločinac.</s>

<s>Posvećena mu je jedna pesma.</s><s>U čast Sulejmana Pačariza je jedna ulica u Sarajevu nazvana njegovim imenom.</s>

<s>References</s>

<s>Sources</s>

<s>External links 
 KAKO JE ZAVRŠIO SULEJMAN-HODŽA PAČARIZ  Jedan od muslimanskih junaka Drugog svjetskog rata   - The end of Sulejman-Hodža Pačariz, one of Muslim heroes during the Second World War, published in the Croatian language</s>

<s>Biografije, Bosna i Hercegovina
Kvislinzi
Muslimanska milicija Sandžaka</s>

